Բացման խոսք հայ գրողների ընկերության երեկույթին

«Բացման խոսք հայ գրողների ընկերության երեկույթին», հայ բանաստեղծ Հովհաննես Թումանյանի հոդվածներից։

Պատմություն  
Հովհաննես Թումանյանի հոդվածներից՝ գրված 1913 թվականին։

1913 թվականի նոյեմբերի 7-ին Թումանյանը այն խոսքով բացել է հայ գրողների կովկասյան ընկերության գրական երեկույթների երկրորդ շրջանը։ Այդ երեկույթն նվիրված է եղել արևմտյան գրականությանը, որի մասին բանախոսել է Գ․ Իփիկյանը։

Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 254) նոյեմբերի 10-ի համարում, երեկույթի մասին հաղորդման մեջ։ Դատելով ոճից, իր բացման խոսքը բանաստեղծն ինքն է տրամադրել խմբագրությունը։

Այնուհետև այն տպվել է 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 451-452)։

Հովհաննես Թումանյանի երկերի լիակատար ժողովածուի 7-րդ հատորում արտատպվել է Թիֆլիսի «Հորիզոն» օրաթերթից։

Ծանոթագրություններ 

Հովհաննես Թումանյանի հոդվածներ
1913 գրականությունում